### Beslutning

Hanne Bruun, André Karlsen, Stina Jacobsen, Karlo Jessen og Frank Bruun kunne tiltræde indstillingen i overensstemmelse med Magistratens anbefaling.

 André Andersen tog forbehold med henblik på en nærmere drøftelse i byrådsgruppen.

 Lasse Krogh var forhindret i at deltage i udvalgets behandling af sagen.

Godkendelse af projekter og anmodninger om bevilling til: Cykelparkering langs supercykelsti til [adresse] og supercykelsti til Tilst.

### Resumé

Med Nete Petersen satte Byrådet i 2007 fokus på fremme af cyklisme gennem en række forskellige initiativer. Herunder udbygning af cykelrutenettet og cykelparkering.

 Med denne indstilling foreslås, at indsatsen fortsættes med cykelparkering langs supercykelstien til [adresse], og at der anlægges en supercykelsti til Tilst.

 Bedre muligheder for brug af cykel – ved udbygning af cykelrutenettet og forbedring af cykelparkeringen – vil understøtte mål om at cyklen som transportmiddel varetager en større andel af transporten, og bidrager til en bæredygtig transport.

 Den samlede investering er på 9,8 mio. kr. Den finansieres med midler, der er disponeret til cykelparkering og cykelruter i forbindelse med udmøntning fra MOVE-fonden. Der indgår desuden et statstilskud på 3,4 mio. kr.

### Indstilling

At 1)  Der godkendes projekter for cykelparkering ved supercykelsti til [adresse] og supercykelsti til Tilst - jævnfør projektbeskrivelser i indstillingen.

 At 2)  Der godkendes anlægsbevilling på 2,8 mio. kr. og indtægtsbevilling på 1,1 mio. kr. (tilskud fra Statens Cykelpulje) til cykelparkering ved supercykelsti til [adresse].

 At 3)  Der godkendes anlægsbevilling på 7,0 mio. kr. og indtægtsbevilling på 2,3 mio. kr. (tilskud fra Statens Cykelpulje) til supercykelsti til Tilst.

### Sagens forløb

02-11-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-11-2016 Magistraten
Fremsendes til [adresse] med bemærkning, at Magistraten i mødet den 7. november 2016 anbefaler, at byrådet tiltræder Magistratsafdelingen for Teknik og Miljøs indstilling af 25. oktober 2016.

 Pete Kristiansen tog forbehold.
 23-11-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 23. november 2016.
 05-12-2016 Teknisk Udvalg
Hanne Bruun, André Karlsen, Stina Jacobsen, Karlo Jessen og Frank Bruun kunne tiltræde indstillingen i overensstemmelse med Magistratens anbefaling.

 André Andersen tog forbehold med henblik på en nærmere drøftelse i byrådsgruppen.

 Lasse Krogh var forhindret i at deltage i udvalgets behandling af sagen.